কিশোরগঞ্জে বাবা-মায়ের পর অগ্নিদগ্ধ ছেলের মৃত্যু
ঢাকার আশুলিয়ায় গ্যাস সিলিন্ডার বিস্ফোরণে দগ্ধ বাবা-মায়ের মৃত্যুর দুই দিন পর ছেলে নিপু চন্দ্রের (১৩) মৃত্যু হয়েছে।







বুধবার সকালে রংপুর মেডিকেল কলেজ হাসপাতালে চিকিৎসাধীন অবস্থায় তার মৃত্যু হয়।




নিপু চন্দ্র নীলফামারীর কিশোরগঞ্জ উপজেলার বড়ভিটা ইউনিয়নের মেলাবর বৈষ্যপাড়া গ্রামের অগ্নিদগ্ধে মৃত দম্পতি নির্মল ও চায়নার ছেলে।
জানা যায়, গ্যাস সিলিন্ডার বিস্ফোরণে ২৫ মার্চ গভীর রাতে আশুলিয়া কলোনির ভাড়াবাসায় ছেলেসহ ওই দম্পতি অগ্নিদগ্ধ হন। স্থানীয়রা তাদের উদ্ধার করে ঢাকা মেডিকেল কলেজ হাসপাতালের বার্ন ইউনিটে ভর্তি করেন।
করোনাভাইরাসের কারণে নির্মলের বড় ছেলে দিলিপ চন্দ্র ২৭ মার্চ মাইক্রোবাসযোগে অগ্নিদগ্ধ তিনজনকেই হাসপাতাল থেকে গ্রামের বাড়িতে নিয়ে আসেন। রোববার সকালে চায়না রানীর মৃত্যু হলে তার লাশ দাহ্য করার পর বিকালে নির্মল চন্দ্রের মৃত্যু। পরে আশঙ্কাজনক অবস্থায় দগ্ধ নিপু চন্দ্রকে রংপুর হাসপাতালে ভর্তি করা হলে চিকিৎসাধীন অবস্থায় তার মৃত্যু হয়।
বড়ভিটা ইউপি চেয়ারম্যান ফজলার রহমান ঘটনার সত্যতা নিশ্চিত করে জানান, নিহত ওই দম্পতি ছেলেসহ ঢাকায় একটি দর্জির দোকানে কর্মরত ছিলেন।

ঢাকার আশুলিয়ায় গ্যাস সিলিন্ডার বিস্ফোরণে দগ্ধ বাবা-মায়ের মৃত্যুর দুই দিন পর ছেলে নিপু চন্দ্রের (১৩) মৃত্যু হয়েছে।